Katolička crkva Uznesenja Blažene Djevice Marije u Nevesinju
<s>Crkva Uznesenja Blažene Djevice Marije u Nevesinju je rimokatolička crkva u Trebinjsko-mrkanskoj biskupiji.</s><s>Nalazi se na sjevernoj periferiji grada Nevesinja, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 16. do 22. maja 2016. godine, donijela je odluku da se crkva proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović i Ljiljana Ševo (predsjedavajuća komisije).</s>

<s>Historija 
S obzirom na veliki broj doseljenika, službenika, vojnika i inženjera austrougarske vojske, oko 1880. godine na području Trebinjsko-mrkanske biskupije je bio znatan broj vjernika – katolika.</s><s>U tom periodu su sagrađene ili se počelo sa gradnjom crkvi u Trebinju i Stocu, a sagrađeni su i brojni župni stanovi.</s><s>U Nevesinju je u ovom periodu živjelo 250 katolika.</s>

<s>Župa Uznesenja Blažene Djevice Marije u Nevesinju osnovana je od strane franjevaca 1899. godine, kada je i sagrađen župni stan.</s><s>Župna crkva izgrađena je u periodu od 1901. do 1903. godine.</s><s>Prostornim obuhvatom Nevesinje je predstavljalo najveću katoličku župu u Hercegovini koja je pokrivala gotovo dvije opštine, Kalinovik i Nevesinje.</s><s>Župnici su svoju službu, od 1944. godine, najčešće vršili iz Mostara.</s><s>Nakon II svjetskog rata raspolagali su sa tri prostorije u župnom uredu.</s><s>Ostale prostorije župnog ureda opštna je predala stanarima, kada su useljene četiri porodice.</s>

<s>Za vrijeme II svjetskog rata crkva je oštećena.</s><s>Popravljana je u periodu od 1958. do 1973. godine kada je potpuno obnovljena.</s><s>Minirana je i u potpunosti srušena 1992. godine.</s><s>Kameni ostaci crkve su odneseni u nepoznatom pravcu.</s><s>Obnovljena je 2017. god.</s>

<s>Opis 
Prema konceptu prostorne organizacije crkva pripada tipu jednobrodnih crkava pravougaonog tlocrta sa polukružnom apsidom i zvonikom »prislonjenim« uz pročelje crkve.</s><s>Dimenzije stranica iznose 11,80 x 25,65 m, odnosno 15,80 x 28,75 m mjereno sa bočnim oltarima i prislonjenim zvonikom.</s><s>Zasvedena apsida, na zapadnoj strani, u osnovi je izvedena kao polukružna (dio apside koji se prostorno izdvaja iz objekta crkve).</s><s>Visina od nivoa terena do krovnog vijenca iznosi oko 11,00 m, a apside oko 8,90 m.</s>

<s>U osovini vanjskog zida istočne, ulazne fasade, izveden je zvonik pravougaone osnove, dimenzija 4,10 x 3,10 metra.</s><s>Visina zvonika do krovnog vijenaca iznosi oko 20 m.</s>

<s>Reference</s>

<s>Vanjski linkovi 
 Župa Uznesenja Blažene Djevice Marije u Nevesinju</s>

<s>Nacionalni spomenici u Nevesinju
N
Trebinjsko-mrkanska biskupija
N</s>

